**ОСНОВНО УЧИЛИЩЕ “ХРИСТО СМИРНЕНСКИ”**

**гр.Червен бряг, ул. „Паисий” № 37-39; тел.: 06 59 /9 20-29**

**е-mail:** [**ou\_smirnenski2@abv.bg**](mailto:ou_smirnenski2@abv.bg)

**УТВЪРЖДАВАМ: СВЕТОЗАР МИЛЧЕВ**

*Директор на ОУ „Христо Смирненски“*

*гр. Червен бряг*

Програмата е създадена на основание чл. 263, ал. 1, т. 9 от Закона за предучилищното и училищното образование и е приета на заседание на Педагогическия съвет, протокол № 7

от 14 септември 2020 г.

## I. Общи положения:

Новата концепция за образованието изисква положителни промени в областите: Управление на образованието – гарантирано участие на гражданското общество в изработване, прилагане и мониторинг на стратегиите за развитие на образованието Образователната среда – изграждане на толерантна, здравословна и сигурна образователна среда, насърчаваща индивидуалното развитие, ясно определени задължителни знания и умения, привлекателни форми на обучение, представящи разбираемо учебното съдържание, измерими образователни резултати, широко навлизане на нови информационни и комуникационни технологии. Учителска професия – целенасочени политики в областта на квалификацията на учителите. Мониторинг – създаване на системи за ефективно измерване на образователните постижения и системи за мониторинг на дейността на учителя и образователната институция

Мерките за повишаване качеството на образованието в ОУ „Христо Смирненски“ се основават на: Закона за предучилищното и училищното образование, Националната стратегия за развитите на педагогическите кадри, Държавните образователни стандарти, Стратегия за развитие на ОУ „Христо Смирненски“ , План за квалификационната дейност за учебна 2020/2021 година.

## II. Цели:

## Осигуряване на ефективно и качествено образование и възпитание.

## Разширяване и стимулиране на формите на обучение в дух на демократично гражданство и

## патриотизъм, здравно и екологично възпитание, желание за професионално израстване и овладяване на спецификата на професиите.

## По-широко навлизане на нови методи на педагогическо въздействие и обучение /интерактивност, самостоятелна работа, проекто-базирано обучение, допълнителна работа/.

## III. Мерки за повишаване качеството на образованието в ОУ „Христо Смирненски“

**1. Мерки, свързани с учителите**

1.1. Повишаване на квалификацията на преподавателите – прилагане на Плана за квалификационната дейност на учителите за учебна 2020/2021 година.

Срок за изпълнение – целогодишно

Отговорник – Директор, Председател на комисията за квалификация

1.2. Повишаване мотивацията на учителите – чрез увеличаване на индивидуалните трудови възнаграждения в рамките на утвърдените средства в делегирания бюджет; формиране на система от морални и материални стимули, прилагане на етичен кодекс

Срок за изпълнение – месец октомври

Отговорник – Директор и Комисия за определяне на диференцираното заплащане

1.3. Насърчаване на комуникацията между учителите- активна комуникация между класния ръководител и другите преподаватели с цел подобряване успеваемостта и дисциплината на учениците; реализиране на общи проекти, съвместно между няколко дисциплини; провеждане на информационни срещи за разясняване на нови нормативни документи

Срок за изпълнение - целогодишно

Отговорник- учители

1.4. Използване на разнообразни форми на проверка на знанията, уменията и компетентностите на учениците

Срок за изпълнение – целогодишно

Отговорник - учители

1.5. Точно и ясно формулиране на критериите за оценяване на знанията, уменията и компетентностите на учениците

Срок за изпълнение - целогодишно

Отговорник- учители

1.6. Развиване на позитивно отношение учител – ученик – откликване на въпроси и проблеми от едната и от другата страна

Срок за изпълнение - целогодишно

Отговорник- педагогически съветник

## 2. Мерки, свързани с учениците

## 2.1. Активна страна в учебния процес – за повишаване интереса и мотивацията на учениците те трябва да вземат дейно участие в учебния процес, да бъдат поставени в центъра на цялостната педагогическа дейност в училищната общност. Това може да се реализира чрез:

⦁ Възлагане на повече самостоятелни задачи, които да ги превърнат в активна част

⦁ Работа по проекти, при което сами да стигнат до изводи и решения

⦁ Практическа приложимост на изучаваното учебно съдържание и използване на методи за учене чрез действие

⦁ Създаване на умения за работа в екип

⦁ Създаване на умения за самооценка, самоанализ и самоконтрол

Срок за изпълнение - целогодишно

Отговорник- учители, педагогически съветник

2.2. Политики за подкрепа на гражданското, здравното и интеркултурното образование Инициативите и участие на учениците във вземане на решения, чрез подходящи за възрастта им практики:

⦁ Поощряване на публичните изяви на учениците

⦁ Форми на ученическо представителство и самоуправление

⦁ Училищни кампании, подкрепящи здравето, толерантността, правата на човека, опазване на околната среда

⦁ Празничен национален календар

⦁ Екологичен календар, свързан с международни дати, свързани с опазване на околната среда

⦁ Форми на посредничество, решаване на конфликти, превенция на агресията и тормоза

⦁ Организиране на изложби, конкурси, вътрешноучилищни състезания

⦁ Възпитание в дух на родолюбие, инициативи, свързани с миналото и фолклорните традиции

2.3. Обратна връзка с учениците

⦁ Да се определят трудностите при изучаване на учебния материал е удачно да се търси и мнението на учениците. Това може да стане чрез периодично организиране на анкети или беседи с учениците, които да изразят становището си спрямо трудността на материала, достатъчност на часовете за упражнения, затруднения, които изпитват, предимства и недостатъци на учебния план

Срок за изпълнение – целогодишно

Отговорник- учители

⦁ Развиване на позитивно отношение ученик – учител- това се постига чрез работа в екип, поставяне на общи задачи и в извънкласни форми

Срок за изпълнение - целогодишно

Отговорник- класните ръководители

⦁ Затягане на мерките за присъствие на учениците – необходимо е да се търси активна комуникация и съдействие между учители, родители, медицински персонал, педагогически съветник

Срок за изпълнение - целогодишно

Отговорник- Директор, родители, класни ръководители

⦁ Ефективни мерки за поддържане на дисциплината – учениците трябва да спазват задълженията си, разписани в Правилника за дейността на училището. При неспазване да се прилагат съответните санкции и предвидените в него мерки

Срок за изпълнение – целогодишно

Отговорник- класни ръководители, педагогически съветник, УК за ПАПУ

⦁ Мотивиране на учениците за участие в състезания, олимпиади, конкурси и други- това се реализира чрез морални и материални стимули

Срок за изпълнение - целогодишно

Отговорник- Директор, Педагогически съвет

## 3. Мерки, свързани с училищната институция

3.1. Подобряване на материално – техническата база – осигуряване на материално техническа база, която да отговаря на съвременните изисквания.

Срок за изпълнение - целогодишно

Отговорник- Директор

3.2. Използване на ИКТ в учебния процес – достъпът на учениците до съвременните технологии е неразделна част от образованието. Навлизането на иновации, базирани на ИКТ в училище оптимизира процеса на обучение и повишава неговата ефективност

Срок за изпълнение - целогодишно

Отговорник- Директор, учители

3.3. Осигуряване на интерактивно обучение – осигуряване на условия за ползване на мултимедия и интернет, интерактивни дъски, подходящ софтуер за обучение. Прилагане на интерактивни методи, като ситуационни: /симулация, ролеви игри, казуси/ опитни / проекти, експерименти/ дискусионни / дебати, беседи, дискусии/

Срок за изпълнение - целогодишно

Отговорник- Директор, учители

3.4. Функционираща вътрешна система за управление и контрол на качеството на образованието и обучението в училище – наличие на вътрешна система за осигуряване на качеството и тя да функционира ефективно – да се отчитат резултати, на основание на които да се правят анализи и изводи и се формулират предложения до ръководството на училището за повишаване на качеството на учебния процес

Срок за изпълнение - целогодишно

Отговорник- комисия по самооценяването

3.5. Механизъм за ранно предупреждение за различни рискове – това се реализира чрез мерките, заложени в Програма за предоставяне на равни възможности и за приобщаване на учениците от уязвимите групи, както и своевременно уведомяване и работа с родителите – Система за подобряване на комуникацията с родителите в ОУ „Христо Смирненски“ .

Срок за изпълнение - целогодишно

Отговорник- учители, педагогически съветник

## IV. Показатели за измерване на постигнатото качество на образованието в ОУ „Христо Смирненски*“*

За изпълнение на посочените мерки са заложени следните показатели:

1. Постигнати резултати от учениците

* Повишаване на общия успех на учениците
* Резултати от национално външно оценяване
* Заемане на призови места в състезания и конкурси
* Прием на ученици в професионалните и профилираните гимназии.
* Брой ученици, участващи в национални програми и проекти на МОН.

1. Поведение и дисциплина

* Намален брой на отсъствия по уважителни и неуважителни причини
* Намален брой наказани ученици

1. Участие в извънкласни мероприятия, дейности и инициативи

* Брой участници в извънкласни дейности по занимания по интереси
* Брой участници в обучителни дейности
* Брой реализирани кампании

1. Други

* Брой учители, повишили квалификацията си
* Подобрена материална база
* Брой реализирани проекти